钦定古今图书集成/历象汇编/庶征典/第135卷 > 《观象玩占》 > 北齐
## 钦定古今图书集成/历象汇编/庶征典/第135卷 > 《观象玩占》 > 北齐

### 文宣帝天保二年木冰

按《北齐书。文宣帝本纪》。不载　按《隋书五行志》。“天保
二年。雨木冰三日。”初，清河王岳为高归彦所谮。是岁
以忧死。

### 后主武平元年木冰

按《北齐书后主本纪》，不载。　按《隋书五行志》，“武平元
年冬雨木冰。明年二月又木冰。时录尚书事和士开
专政。其年七月，太保琅琊王俨矫诏杀之。领军大将
军库狄伏连、尚书右仆射冯子琮并坐俨赐死。九月
俨亦遇害。”

武平六年，雨木冰。

武平七年，雨木冰。

按《北齐书后主本纪》不载　按《隋书五行志》：“六年、七
年，频岁春冬木冰。其年周师入晋阳。因平邺都。后主
走青州，贵臣死散，州郡被兵者不可胜数。”